CELEX: 32017R2415
Language: da
Date: 2017-12-21 00:00:00
Title: Rådets forordning (EU) 2017/2415 af 21. december 2017 om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia

22.12.2017   
            
            
               DA
            
            
               Den Europæiske Unions Tidende
            
            
               L 343/33
            
         RÅDETS FORORDNING (EU) 2017/2415
   af 21. december 2017
   om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2017/2427 af 21. december 2017 om ændring af afgørelse 2010/231/FUSP om restriktive foranstaltninger over for Somalia (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Den 26. april 2010 vedtog Rådet forordning (EU) nr. 356/2010 (2), der indfører visse specifikke restriktive restriktioner mod fysiske og juridiske personer, enheder og organer, som er opført i bilag I til nævnte forordning, jf. De Forenede Nationers Sikkerhedsråds resolution (UNSCR) 1844 (2008), med senere ændringer.
            
         
               (2)
            
            
               Den 14. november 2017 vedtog De Forenede Nationers Sikkerhedsråd UNSCR 2385 (2017). Hvad angår undtagelsen fra indefrysningen af aktiver og forbuddet mod at stille midler til rådighed i forbindelse med den rettidige levering af den hårdt tiltrængte humanitære bistand i Somalia opretholdt UNSCR 2385(2017) henvisningen til ikkestatslige organisationer, »der deltager i De Forenede Nationers humanitære beredskabsplan for Somalia«, som blev indført ved UNSCR 2244 (2015), i stedet for henvisningen til ikkestatslige organisationer, »der deltager i FN's konsoliderede appel for Somalia«.
            
         
               (3)
            
            
               Den 21. december 2017 vedtog Rådet afgørelse (FUSP) 2017/2427 for at afspejle ovennævnte ændring.
            
         
               (4)
            
            
               Denne ændring falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse i alle medlemsstaterne.
            
         
               (5)
            
            
               Forordning (EU) nr. 356/2010 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Artikel 4, stk. 1, i forordning (EU) nr. 356/2010 affattes således:
   
      »1.   Artikel 2, stk. 1 og 2, finder ikke anvendelse på pengemidler eller økonomiske ressourcer, som stilles til rådighed, og som er nødvendige for at sikre, at De Forenede Nationer, De Forenede Nationers særorganisationer og programmer, humanitære organisationer med observatørstatus på De Forenede Nationers generalforsamling, der yder humanitær bistand, og deres gennemførelsespartnere, herunder bilateralt eller multilateralt finansierede NGO'er, der deltager i De Forenede Nationers humanitære beredskabsplan for Somalia, kan levere den hårdt tiltrængte humanitære bistand i Somalia i tide.«
   
   Artikel 2
   Denne forordning træder på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. december 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Se side 78 i denne EUT.
   
      (2)  Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia (EUT L 105 af 27.4.2010, s. 1).